22 mart kuni Toshkentdagi «Al-Aziz» restoranida «O‘zbekkonsert» davlat muassasasi tomonidan yilning eng yaxshi san’atkorlari, san’at namoyondalari va hamkorlikda faoliyat yurituvchi matbuot vakillarini taqdirlash marosimi bo‘lib o‘tdi. Kun.uz muxbiri xabar berishicha, tadbirda ustoz san’atkorlar Ortiq Otajonov, Farrux Zokirov, G‘ulomjon Yoqubov va hozirgi kunda faol ijod qilayotgan boshqa yosh san’atkorlar taqdirlandi. «Bu norasmiy bayram tadbirimizdan maqsad har qanday vaqt xalq xizmatlariga labbay deb javob beradigan san’atkorlarni rag‘batlantirish hisoblanadi», - deya ta’kidlanadi tadbirda. Tadbir davomida bayram sumalagi tayyorlangan va tashrif buyurgan mehmonlar uchun bayram dasturxoni yozilgan